2026 i Norge

Begivenheter i året **[[2026]] i [[Norge]]**.

Ved inngangen til 2026 hadde Norge nylig gjennomført Stortingsvalg, og Jonas Gahr Støre dannet etter valget en ren AP-regjering. Etter to rentekutt i Norges banks styringsrente i 2025 var forventningene for 2026 lav arbeidsledighet (rett over 2 %), prisvekst på 2,5-3 %, lønnsvekst på rundt 4 % og en økonomisk vekst i fastlands-Norge på noe under 2 %.

Regjeringen har definert året som «Totalforsvarsåret 2026». Målet med dette er å ha fokus på Norges totalforsvar, der målet er å «styrke Norges evne til å forebygge og håndtere sikkerhetspolitiske kriser og krig». Dette skal oppnås gjennom et samarbeid mellom militæret og sivile aktører, både privatpersoner og andre aktører. 

Noen nye lover og regler som trådte i kraft fra 1. januar 2026:
* Aldersgrensen for ansatte i staten økes fra 70 til til 72 år
* Frilansere får styrket sine rettigheter til sykepenger
* Økte krav til likestilling i styrende organer i tros- og livssynssamfunn
* Personfradraget økes fra 108 550 kroner i 2025 til 114 540 kroner i 2026 og finnmarksfradraget økes fra 30 000 til 45 000 kroner
* Forbud mot salg av energidrikker til barn under 16 år
* Røykeforbud på utendørs idrettsanlegg og lekeplasser, samt i private biler når barn sitter på
* Feltsikkerhetsforskriften for Svalbard trådte i kraft
* Forbud mot sidevendte seter i russebusser
* Grensen for merverdiavgift på elbiler ble senket fra  kroner til  kroner, noe som ga rekordmange registreringer av nye biler i 2025; totalt  biler, hvorav 95,9 % elbiler.
* Mengden fisk som turister har lov til å ta med seg ut av Norge reduseres fra 18 til 15 kg.(Fiskeridirektoratet)

## Statsledere
* Monark – Harald V
* Stortingspresident – Masud Gharahkhani (Arbeiderpartiet)
* Statsminister – Jonas Gahr Støre (Arbeiderpartiet)
* Høyesterettsjustitiarius – Toril Marie Øie

## Hendelser
### Januar
* 1. januar – 
** Tall fra Statens vegvesen viste at 111 personer omkom i trafikken i 2025, en økning på 24 fra året før.(NRK)
** 10 personer fikk øyeskader i forbindelse med nyttårsfeiringen, ingen av disse brukte vernebriller.(VG)
* 2. januar – Pilot Flight Academy i Sandefjord varslet at de legger ned flyskolen

* 6. januar – 
** Et større strømbrudd i Romerike rammet blant annet Oslo lufthavn Gardermoen.(NRK)
** Utenriksminister Espen Barth Eide uttalte full støtte fra Norge til Danmark i forbindelse med USAs gjentatte uttalelser om at USA bør overta Grønland.(NRK)
* 7. januar – 
** To røykdykkere mistet livet i en boligbrann i Verdal.(NRK)
** Det ble satt ny rekord i strømforbruk på en time i Norge, da det ble brukt 25 309 megawattimer (MWh) fra klokka 8 til 9 om morgenen.(Statnett)
** Meteorologisk institutt meldte at 2025 var det varmeste året som er målt i Norge, med 1,5 °C over normaltemperaturen.(NTB)
* 9. januar – 
** Erling Braut Haaland og Caroline Graham Hansen ble tildelt Gullballen av Norges fotballforbund.(NRK)
* 12. januar – 
** Norge ga 4 milliarder kroner til Ukraina, som støtte til blant annet energiforsyningen.(NRK)
* 13. januar – 
** Masseskytingen i Oslo 2022: Zaniar Matapour inngikk forlik med 120 fornærmede i saken, og ble dømt til å betale 350.000 kroner til hver av dem.(NRK)
** Norge bevilget 100 millioner kroner ekstra til UNRWA i 2026, i tillegg til den tidligere avtalen som gir 175 millioner kroner.(NRK)
** Stortinget vedtok at den enkelte kommune kan beslutte strengere regler for elsparkesykler.(NRK)
** Regjeringen varslet en gjennomgang av NAV, for å finne ut om NAV fungerer som den skal og er godt nok rustet for framtidige behov.(Regjeringen.no)
* 14. januar – 
** Tolletaten rapporterte at de har beslaglagt mer enn to tonn hasj og 1,5 tonn marihuana i 2025, som er ny rekord.(NRK)
** Finansdepartementet ba Norges Bank vurdere å fjerne den norske tusenlappen fra sirkulasjon, for å bekjempe økonomisk kriminalitet.(NRK)
** Forsvarsdepartementet besluttet å sende to personer fra Forsvaret til Grønland for å bistå i arbeidet med å øke sikkerheten i området.(VG)
** Utenriksdepartementet endret reiseråd om Iran, og oppfordret alle nordmenn i Iran til å forlate landet på grunn av sikkerhetssituasjonen der.(Regjeringen.no)
* 16. januar – Arfan Bhatti ble dømt til 30 års forvaring for sin deltakelse i masseskytingen i Oslo 2022.(NRK)

* 19. januar – Zola-prisen ble tildelt Natalina Jansen for hennes arbeid for romfolket.(Adressa)

* 20. januar – Norge takket nei til å delta i Fredsrådet som ble etablert av Donald Trump.(NRK)

* 21. januar – Fosseprisen ble tildelt den nederlandske oversetteren Paula Stevens.(NRK)

* 22. januar – 
** Palestinakomiteen anmeldte Norges Bank, Oljefondet og Finansdepartementet for medvirkning til krigsforbrytelser, fordi Oljefondet ikke har trukket seg ut av israelske selskaper som bidrar til krigen i Gaza.(NRK)
** Owe Ingemann Waltherzøe trakk seg som leder av partiet Partiet DNI og varslet også sin avgang fra politikken.(NRK)
** Den norske filmen *[[Affeksjonsverdi (film)|Affeksjonsverdi]]* ble nominert til ni Oscar, som er rekord for en norsk produksjon og ble tildelt seks priser. Den ble i januar 2026 nominert til ni Oscar, noe som er rekord for en norskprodusert film. 
** Telenor solgte sine andeler i det thailandske kommunikasjonsselskapet True Corporation for 39 milliarder kroner.(NRK)
** Folkehelseinstituttet publiserte tall som viste at 55.847 barn ble født i Norge i 2025, en økning på 2,5 % fra 2024.(NRK)

* 23. januar – 
** En kvinne forsøkte å tenne på Oslo domkirke, men ble pågrepet.(NRK)
** Vixen Awards ble arrangert i Oslo, Oliver Bergset ble kåret til «Årets influenser 2025».(NRK)
** Norge ga 20 millioner kroner til Mosambik etter at landet har vært rammet av regn og flom i flere uker.(NRK)
** Friidrettsbrødrene Ingebrigtsen tapte kampen om rettighetene til varemerket «Ingebrigtsen-metoden» i Patentstyret, og faren Gjert Ingebrigtsen beholdt dermed retten til dette varemerket.(NRK)
** Høyesterett dømte Jan Helge Andersen til minimum to år forvaring for sin medvirkning i Baneheia-saken.(NRK)
** Journalist Sami Abu Salem ble tildelt Ossietzkyprisen for sitt arbeid i Gaza.(NRK)
** Arbeids- og inkluderingsminister Kjersti Stenseng la fram et forslag om å fjerne flyktningers krav på sosialhjelp og bostøtte de første fem årene, og innføre større aktivitetsplikt og lavere integreringsstønad fra det offentlige. Dette skal gjøre det mer lønnsomt å jobbe.(NRK)(Regjeringen.no)

* 24. januar – 
** Dag-Inge Ulstein, leder av Kristelig Folkeparti, uttalte at Norge må jobbe for at Svalbard ikke må «komme i spill», og at Norge derfor må øke sitt militære nærvær der.(NRK)
** 70 demonstranter lenket seg fast der gruveselskapet Nussir planlegger en omstridt gruvedrift ved Repparfjorden.(NRK)

* 26. januar – 
** Norge og ni andre land ble enige om en avtale om å bygge ut havvind i Nordsjøen til å levere til sammen 1000 gigawatt strøm.(NRK)
** Norge og de sju andre nordisk-baltiske landene kom med en felles uttalelse der de beklaget Russlands stadige angrep på ukrainske byer, boligområder og kritisk infrastruktur.(Regjeringen.no)

* 27. januar – 
** Stortinget vedtok å gå til anskaffelse av langtrekkende raketter fra den sørkoreanske produsenten Hanwha Aerospace, et våpensystem som er planlagt innført fra 2029.(NRK)
** Statsbygg varslet at Stortingsbygningens fløy mot Akersgata må rehabiliteres, med en kostnadsramme på 1,2 milliarder kroner.(NRK)
** Justis- og beredskapsdepartementet kom med nye instrukser til Utlendingsdirektoratet (UDI), der UDI får større mulighet til å utvise utenlandske kriminelle, herunder personer som ikke er straffedømt, men som er tilknyttet kriminelle nettverk.(Regjeringen.no)
* 29. januar – 
** MS «Jøsenfjord», MB «Tafjord» og MY «Faun» ble skadet i en brann ved Hardanger Fartøyvernsenter i Norheimsund.
** Drapsdømte Stig Millehaugen ble funnet død på sin celle under varetekt i Kongsvinger fengsel.
* 30. januar –
** En 16-åring avfyrte flere skudd ved Kuben videregående skole i Oslo, gjerningspersonen ble pågrepet noen dager senere.(NRK)(VG)
** Politiet varslet at de har avdekket og fjernet to kameraer som stod og overvårt Melkøya utenfor Hammerfest, der det er mottak av naturgass fra Snøhvitfeltet.(NRK)

### Februar
* 1. februar – Kom deg ut-dagen ble arrangert mange steder i landet
* 3. februar – En rettssak mot Marius Borg Høiby, kronprinsesse Mette-Marits sønn, startet i Oslo tingrett.
* 9. februar – Regjeringen bestemte at Nationaltheateret skal totalrenoveres, og trolig vil stå ferdig tidligst i 2036.(NRK)
* 10. februar – 
** Stortingets kontroll- og konstitusjonskomité besluttet å etablere et utvalg som skal granske koblingene mellom nordmenn og Jeffrey Epstein.(NRK)
** SSB rapporterte at prisstigningen i Norge var 3,6 % fra januar 2025 til januar 2026, og prisstigningen på matvarer var 4,2 % i samme periode.(NRK)
** Transparency International offentliggjorde sin årlige «korrupsjonsindeks», som viser graden av korrupsjon i offentlig sektor, der Norge kom på fjerdeplass. Danmark kom på førsteplass, og hadde altså lavest korrupsjon.(NRK)
* 11. februar – Tall viste at mengden plastsøppel i og rundt Oslofjorden har sunket med rundt 50 % de siste 12 årene.(NRK)
* 12. februar – Visit Svalbard publiserte statistikk for turismen på Svalbard i 2025, som viste 179.946 gjestedøgn i 2025, mot 167.714 i 2024. 64.000 av gjestedøgnene var med norske turister.(High North News)
* 17. februar – 
** Bergen: Det brant i en vegg i aktivitetshuset Fysak.(BT)
** Oslo: Tall for 2025 viste en nedgang på 5 % i antall anmeldelser der den mistenkte var mellom 10 og 17 år gammel, sammenlignet med 2024.(NRK)
** Bodø: NATO besluttet at luftoperasjonssenteret CAOC skal etableres i Bodø.(NRK)
* 18. februar – 
** Bergen: En mann forskanset seg i en bolig og skjøt mot politiet, som etter 12 timers forhandlinger måtte bruke gass og sprengvåpen for å få mannen ut av huset.(NRK)
* 22. februar – 
** Den norske filmen «Affeksjonsverdi» vant prisen for beste fremmedspråklige film under British Academy Film Awards i London.
** Vinter-OL 2026 ble avsluttet, Norge ble beste nasjon med 18 gullmedaljer og til sammen 41 medaljer.
* 25. februar – Sju personer ble pågrepet og siktet for grov korrupsjon og bedrageri i forbindelse med tipping på enkelthendelser i fotballkamper.(Aftenposten)
* 27. februar – 
** Lars Jacob Hiim ble utnevnt til ny direktør for Direktoratet for samfunnssikkerhet og beredskap.(NRK)
** Oljefondet rapporterte en avkastning i 2025 på 2362 milliarder kroner, som tilsvarer 15,1 prosent.(NRK)
* 28. februar – 
** Finalen i Melodi Grand Prix 2026 ble arrangert på Lillehammer, Jonas Lovv vant med sangen «Ya ya ya».(NRK)

### Mars
* 1. mars – 
** Lise Klaveness ble gjenvalgt som president i Norges Fotballforbund for nye to år.(VG)
** Et større steinras gikk på europavei 134 ved Fjæra i Etne kommune, slik at veien ble stengt.(NRK)
* 2. mars – 
** Angrepet på Iran 2026:
*** Oljeprisen økte på grunn av krigen i Midtøsten, og Oslo Børs økte med 1,21 % første handelsdag etter angrepene på Iran.(e24) Equinor gikk opp over 8 % på Oslo Børs denne dagen.(e24)
*** SAS kansellerte alle flyvninger til og fra Midtøsten i to uker, og Norwegian innstilte flyvninger til Dubai en uke.(NRK) 
** Tolletaten meldte at de har gjort et beslag på 235 kilo hasj i en litauisk trailer.(NRK)
** Gunnar Stavrum ble lansert som ny sjefredaktør i Dagbladet, og tiltrer 1. september 2026.(NRK)
* 3. mars – 
** Angrepet på Iran 2026: Det ble kjent at en norsk-iransk mann døde i de første angrepene på Iran 1. mars.(NRK)
** Stortingets kontroll- og konstitusjonskomité la fram en innstilling om å opprette en granskingskommisjon for å etterforske norske forhold til Jeffrey Epstein.(NRK) 
** Fensfeltet i Nome kommune: Anslaget på mengden sjeldne jordarter ble oppjustert fra 8,8 millioner tonn til 15,9 millioner tonn, noe som gjør Fensfeltet til verdens tredje største drivbare forekomst.(NRK)
** Den europeiske menneskerettighetsdomstolen (EMD) avsa dom i saken der Saarivuoma sameby krevde erstatning for tapt beiterett i to beiteområder, for perioden fra 1972 til 2021, etter at Norges høyesterett i 2021 ga samebyen rett til beite i disse områdene. Saarivuoma sameby fikk ikke medhold i EMD.(Regjeringen.no)
* 4. mars – 
** Tolletaten rapporterte at de har beslaglagt 70 millioner brukerdose med kokain i perioden 2023 til 2025.(NRK)
** Entreprenørselskapet Bertelsen & Garpestad med over 400 ansatte gikk konkurs.(NRK)
** SSB rapporterte at kjøpekraften i Norge økte både i 2024 og 2024.(NRK)(SSB)
** Norge og Jordan signerte en samarbeidsavtale for å redusere utslippene av klimagasser fra Jordans avfallssektor.(Regjeringen.no)
* 5. mars – 
** Tankskipet «Oralynn» gikk på grunn utenfor Langøya i Bamble.(VG)
** Angrepet på Iran 2026: Equinor evakuerte 69 ansatte fra Midtøsten, hovedsakelig Dubai, på grunn av usikkerheten i regionen.(NRK)
** Regjeringen vedtok å forby salg av lystgass til barn og unge under 18 år, gjeldende fra 1. juli 2026, for å hindre at lystgass brukes som rusmiddel.(TV2)
** Norge inngikk en intensjonsavtale med de øvrige nordiske landene samt Tyskland og Polen, om beskyttelse av sivilbefolkningen i tilfelle krise eller krig.(Regjeringen.no)
** Kritikerprisen for beste voksenbok ble tildelt Karl Ove Knausgård for romanen «Jeg var lenge død», og Kritikerprisen for beste sakprosabok ble tildelt Åsne Seierstad for boken «Ufred. Russland fra innsiden».(NRK)
* 6. mars – 
** Den NATO-ledede militærøvelsen Cold Response i Nord-Norge startet, cirka 25 000 deltakere fra 14 NATO-land deltar i øvelsen.(Regjeringen.no)
* 8. mars – 
** USAs ambassade i Oslo ble rammet av en eksplosjon, men ingen personer ble skadet.(NRK)
** Et jord- og steinras rammet fylkesvei 5697 i Eikefjord i Kinn kommune, bygda Sandvika ble isolert etter hendelsen.(VG)

* 11. mars – 
** Fem personer tilknyttet et norsk-marokkansk kriminelt nettverk ble i Oslo tingrett idømt fengselsstraffer på fra 5 til 16 års fengsel for narkotikakriminalitet og hvitvasking av penger.(VG)

* 12. mars – 
** USA truet Norge med straffetoll for å drive urettferdig handelspraksis, blant annet import av varer som er produsert med tvangsarbeid.(NRK) 
** Angrepet på Iran 2026: Sjøfartsdirektoratet nedla forbud for norske skip å passere Hormuzstredet.(NRK)
** SSB publiserte tall for forventet levealder ved fødsel, for 2025. Tallene viste 81,61 år for menn og 84,85 for kvinner.(SSB)
** SSB publiserte norske fødselstall for 2025, som viste at 55.400 barn ble født i Norge i 2025, og kvinners samlet fruktbarhetstall (SFT) var 1,48. Begge disse var en liten økning fra 2024.(SSB)

* 13. mars – 
** Det tekniske beregningsutvalget for inntektsoppgjørene (TBU) antok at prisstigningen i Norge vil bli 3,2 % i 2026.(NRK)
** Norge ga 25 millioner til Røde Kors og FN til humanitær støtte i Midtøsten.(Regjeringen.no)
** Helsedirektoratet ble tildelt prisen for beste statlige lærebedrift for 2025.(Regjeringen.no)

* 14. mars – 
** Angrepet på Iran 2026: USA ba flere NATO-land sende krigsskip til Hormuzstredet, Norge svarte nei til dette.(NRK)
** Norge og Canada signerte en intensjonsavtale om romsamarbeid, for å sikre nordområdene.(NRK) Samtidig ble de to landene også enige om samarbeid innen andre områder, som råvaretilgang, mineraler, energi, økonomisk sikkerhet og klima.(Regjeringen.no)
** Norge og Canada inngikk en omforent memorandum om handel, geologiske undersøkelser og annet samarbeid innen kritiske mineraler.(Regjeringen.no)

* 15. mars – 
** Norge arrangerte et møte mellom de nordiske statsministrene og Canadas statsminister, der de ble enige om å øke samarbeidet for å sikre trygghet og økonomisk vekst.(Regjeringen.no)
** Norge og Canada ble enige om å utvide den gjeldende handelsavtalen gjennom EFTA, for å styrke det økonomiske samarbeidet mellom landene.(Regjeringen.no)

* 16. mars – 
** Den norske filmen «Affeksjonsverdi» vant Oscar i kategorien «Beste utenlandske film».
** Kvenfolkets dag.

* 17. mars – 
** Ålesund: En større terrengbrann startet i 14-tiden, ved fjellet Sukkertoppen. Beboere nær Sukkertoppen ble evakuert.(NRK)
** Regjeringen vedtok å trekke det tidligere lovforslaget som innebar postombæring én gang i uka.(NRK)
** Stortinget vedtok å nedsette en kommisjon som skal granske koblingene mellom Jeffrey Epstein og norske aktører, særlig utenrikstjenesten.(NRK) 
** Nettavisen informerte om at Alexandra Beverfjord er ansatt som ny ansvarlig redaktør og daglig leder, og Frode Hansen som ny sjefredaktør.(Nettavisen)

* 18. mars – 
** Ingvild Wetrhus Thorsvik er valgt som ny nestleder i partiet Venstre.(NRK)
** Peter Christian Frølich ble valgt som ny leder av Stortingets utenriks- og forsvarskomité.(NRK)
** NielsenIQ rapporterte at dagligvarebransjen i Norge omsatte for 280 milliarder kroner i 2025, en økning på 5,4 % fra 2024.(NRK)
** Equinor rapporterte om oljefunn i prospektet «Polynya Tubåen» i Barentshavet, på mellom 14 og 24 millioner fat olje.(NRK)
** Helsedirektoratet rapporterte at Norge er et av de landene i Europa med høyest forbruk av narkotske stoffer som amfetamin, cannabis og kokain.(Helsedirektoratet)  
** Stortinget vedtok at strømstøtten også skal gjelde studentboliger.(NRK)

* 19. mars – 
** Ålesund: Beboere som ble evakuert på grunn av brannen på Sukkertoppen fikk flytte hjem igjen, og brannvesenet fikk kontroll på brannen.(NRK)
** Abelprisen for 2026 ble tildelt den tyske matematikeren Gerd Faltings «for å ha introdusert kraftige verktøy i aritmetisk geometri og å løse langvarige diofantiske formodninger av Mordell og Lang»
** På grunn av krigen i Midtøsten økte prisen på olje fra Nordsjøen til 112,4 US doller pr fat, og Oslo Børs passerte for første gang 2000 poeng.(NRK)

* 20. mars – 
** Ibsenprisen ble tildelt den sørkoreanske scenekunstneren og komponisten Jaha Koo.(NRK)
** Norge trakk sine tre soldater ut av Irak, på grunn av sikkerhetssituasjonen i regionen.(Regjeringen.no)
** Omstillingskommisjonen, som skal utarbeide en strategi for å «sikre Norges evne til bærekraftig omstilling, verdiskaping og konkurransekraft», blant annet i lys av lavere petroleumsaktivitet i framtiden, ble presentert. Lan Marie Nguyen Berg, Sveinung Rotevatn og Kari Elisabeth Kaski er noen av medlemmene.(Regjeringen.no)

* 21. mars – 
** To personer ble funnet døde i en omsorgsbolig i Karmøy, to personer ble pågrepet senere samme dag og ble siktet for drap.(NRK)(TV2)
* 22. mars – 
** Spellemannprisen 2025 ble arrangert i Den Norske Opera & Ballett, Tobias Sten ble «Årets spellemann», og Spellemanns hederspris gikk til Finn Kalvik.

* 25. mars – 
** Andøya: Raketten «Spectrum 2» skulle skytes opp i bane rundt jorda fra Andøya Space, men oppskytingen ble avbrutt på grunn av temperaturøkning i drivstoffet.(NRK)(NRK)

* 26. mars – 
** En bensinstasjon i Øksfjord i Loppa kommune tok fyr, flere hundre personer ble evakuert, men ingen ble skadd eller mistet livet.(TV2)
** En brann oppstod i Grans bryggeri i Sandefjord, nødetatene fikk raskt kontroll og ingen ble skadet.(TV2)
** Nobelkomiteen offentliggjorde en liste over alle komiteens medlemmer sine verv og økonomiske bindinger, for å styrke åpenheten rundt komiteens arbeide.(NRK)
** Norge og Belgia signerte en avtale om etablering av infrastruktur for transport av CO₂ fra Belgia til norsk kontinentalsokkel.(Regjeringen.no)
** Angrepet på Iran 2026: På grunn av høye priser på bensin og diesel besluttet Stortinget å midlertidig fjerne veibruksavgiften  fra 1. april til 1. september, noe som utgjør utgjør 2,85 kroner per liter diesel og 4,71 kroner per liter bensin.(NRK)

* 27. mars –
** Det oppsto brann i en russebuss i Raudhammartunnelen på europavei 6 i Sørfold i Nordland, noe som stenger den eneste ferdselsåren mellom nord og sør i fylket i flere dager.(NRK)

* 30. mars 
** De to norske satellittene Mimir og AISSat-4 ble skutt opp fra SpaceX.(NRK) 
** Rovdata rapporterte at vi hadde 185 brunbjørner i Norge i 2025, seks færre enn i 2024.(NRK)(Rovdata)

## Planlagte og kommende hendelser

## Sport
* 10. januar – Idrettsgallaen 2026 ble arrangert på Hamar
* 28. januar-1. februar: EM i skiskyting 2026 ble arrangert på Sjusjøen 
* 3.-8. mars: U23-VM på ski 2026 arrangeres på Lillehammer

### Håndball
* Norge deltar i Håndball-EM 2026 for kvinner
* Norges herrelandslag i håndball deltar i Håndball-EM 2026 for menn
* Eliteserien i håndball for menn 2025/26 og NM for menn 2026 arrangeres
* Eliteserien i håndball for kvinner 2025/26 og NM for kvinner 2026 arrangeres

### Fotball
* Eliteserien 2026 arrangeres
* Cupen 2026 for menn arrangeres
* Toppserien 2026 og cupen 2026 for kvinner arrangeres
* Norges herrelandslag i fotball deltar i VM i fotball 2026 og Nasjonsligaen i fotball for menn 2026/27
* Norges kvinnelandslag i fotball deltar i kvalifiseringen til VM i fotball for kvinner 2027

### Vinter-OL 2026
* Norge deltok i Vinter-OL 2026 i Italia og ble beste nasjon med 18 gullmedaljer og til sammen 41 medaljer. Johannes Høsflot Klæbo fikk seks gullmedaljer i langrenn.

### Vinter-PL 2026
* Norge deltok i Paralympiske vinterleker 2026 i Italia og ble 12. beste nasjon med 2 gullmedaljer og til sammen 8 medaljer. Jesper Saltvik Pedersen og Vilde Nilsen fikk hver sin gullmedalje, og begge disse fikk fire medaljer hver.

### Langrenn
* Verdenscupen i langrenn 2025/26 arrangeres 
* Junior-VM på ski 2026 og U23-VM på ski 2026 arrangeres i Norge

## Jubiléer
### 1000-års jubiléer

### 200-års jubiléer

### 150-års jubiléer

### 100-års jubiléer

### 50-års jubiléer

## Personer
### Fødsler

### Dødsfall
* 4. januar – Sverre Anker Ousdal (81), skuespiller.(NRK)
* 29. januar – Stig Millehaugen (56), yrkeskriminell.(Nettavisen)
* 14. mars – Odd Holten (85), politiker og stortingsrepresentant.(Fredrikstad Blad)
* 18. mars – Finn-Erik Vinje (90), filolog og professor i språkvitenskap.(NRK)

## Helligdager
* Nyttårsdag: Torsdag 1. januar
* Skjærtorsdag: Torsdag 2. april
* Langfredag: Fredag 3. april
* 1. Påskedag: Søndag 5. april
* 2. Påskedag: Mandag 6. april
* Arbeidernes dag: Fredag 1. mai
* Kristi himmelfartsdag: Torsdag 14. mai
* 17. mai (Grunnlovsdagen): Søndag 17. mai
* 1. Pinsedag: Søndag 24. mai
* 2. Pinsedag: Mandag 25. mai
* 1. Juledag: Fredag 25. desember
* 2. Juledag: Lørdag 26. desember 

## Referanser